Bugun Muhammad Saloh jamoadoshlari Rimda “Roma”ga qarshi final yo‘llanmasi uchun jang qiladi

Kecha, 1-may sanasida Zinedin Zidan boshchiligidagi “Real” Myunxenning “Bavariya”sini ikki o‘yin natijasiga ko‘ra mag‘lub etib, Yevropa Chempionlar Ligasi finaliga yo‘l oldi.

Bugun esa finalning ikkinchi ishtirokchisi nomi Rimda ma’lum bo‘ladi. Dastlabki o‘yinda mehmonda 2:5 hisobida Muhammad Saloh boshchiligidagi “Liverpul”ga imkoniyatni boy bergan Rimning “Roma”si chorak finalda “Barselona”ga qarshi amalga oshirgan kambekni “mersisaydliklar” bilan javob o‘yinida qaytarishga harakat qilib ko‘radi.
Uchrashuv 23:45 da boshlanishi belgilangan.
Yevropa Chempionlar Ligasi
Yarim final javob uchrashuvi
1-may, seshanba
Birinchi uchrashuv 2:5
​Final 26-may kuni Kiyevdagi “Olimpiyskiy” stadionida bo‘lib o‘tishi rejalashtirilgan.